**MARTXOAK 19AN “BAZTAN PARK” ETA “BERTIZ PARK “ IREKITZEN DIRA. SEGURTASUN SISTEMA BERRIAK TIROLINETAKO ZIRKUITOTAN.**

Datorren Martxoak 19an Baztan-Bertizaranan kokatuta dauden bi abentura parkeak irekiko dira. Irekiera honekin Naturan askatasun osoz gozatzeko unea iritxiko da, eta horretarako Baztan-Bertizarako txoko zoragarriek aukera paregabea ematen digute kirol abenturaz gozatzeko.

“Baztan Abentura Park” Elizondoko Beartzun auzoan kokatua dago, 2015.urtean Parke hoberenaren lehenengo saria lortu zuen FITURen. Parkea Beartzungo arroilaren inguruan kokatuta dago, Baztango bista ederrak ikusi daitezkelarik, 4 urtetik goitiko haurrentzat egokitutako jarduerak daude, horrela Beartzungo erreka gurutzatuz 4 tirolinako zirkuito eder bat egin dezakete. Bertan aquapark natural batek aukera paregabe bat ematen du rapelak, ferrata bide txiki bat, putzutara saltoak, txirristak etabar egiteko (8 urtetik goitikoentzat).

Aipatutako ekintzetaz gain parkean 200 metrotako Ferrata Bide zoragarri bat egiteko aukera dago, kirol honek eskaladako sentsazio berak bizitzeko aukera ematen ditu baina segurtasun osoz, horretarako kable sitema berezi batek bezeroa unero lotuta edukitzen du segurtasun osoa bermatuz.

Parkeko bertze ekintza zoragarri bat 4 tirolina erraldoien bidez Beartzungo arroila gurutzatzean datza, 220-320-330-450 metro luzera eta 110m altuera dituzten tirolina hauetatik txoriaren ikuspegi bikain bat izanen dugu, horrela arroila bertze perspektiba batekin ikus daiteke (8 urtetik goitikoendako tanden eginez). Aurten tirolinetan frenatzeko sitema berri bat ezarri da, gaur egun merkatuan dagoen sitema hoberenetariko bat da ZIP STOP deitzen dena, sitema honek tirolinatik 60km/orduko abiadura daraman pertsona inungo arazorik gabe gelditzen du modu egoki batez.

Eta oso ausartak direnentzat 100 metroko Pendulo salto erraldoi bat dago (Zubi saltoa gisakoa), kirol hau 15 urtetik goitikoendako prestatua dago ( gurasoen baimenarekin).

Bigarren parkea “Bertiz Abentura Park” da, Bertizaranako Narbarte herrian kokatua dago, parke honetan 4 urtetik goitiko umeak tximinoak bezala zuhaitzez zuhaitz ibili daitezke seguritate osoa bermatzen dutelarik, horretarako parke hau osorik berrituta izan da seguritate sistema aurreratuena ezarriz, bezeroa unero kable bati lotuta egoten da laxatzea ezinezkoa bihurtzen delarik. Bertan 60 joku baino gehiago daude 6 tirolinaz gain, oso egokia da alturetan konfiantza hartzen hasteko.

Era berean Legasa eta Narbarteko aterpeak ere jendeari irekitzen dira, baita ere udarako udalekuetarako inskripzioak ere. Beraz animatu!!!

“Baztan Abentura Park” eta “Bertiz Abentura Park” - erako erreserba aldez aurretik egin behar da.

**Informazio eta erreserbak:**

**948592322/646755760/609461741**

**bkz@navarraaventura.com** [**www.navarraaventura.com**](http://www.navarraaventura.com)